སྔོན་རྒྱ་ནག་གི་གྲོང་ཁྱེར་ཡིད་དུ་འོང་བ་ཞིག་ན་དགོན་པ་ལྟ་ན་སྡུག་པ་གཅིག་ཡོད།དགོན་དེར་དཀོན་གཉེར་གཅིག་དང་དགེ་ཕྲུག་གཅིག་ཡོད།དཀོན་གཉེར་དགུང་ན་རེ་གྲངས་ལ་ཕེབས་པའི་བགྲེས་སོང་ཞིག་ཡོད་པ་དེས་ཉིན་ལྟར་ཕྱག་མཆོད་གད་དར་དང་།དགེ་ཕྲུག་ཆུང་ཆུང་དེར་སྔ་དགོང་དུས་གསུམ་ལ་གསོ་སྐྱོང་གི་འགན་ཡང་ཁུར་དགོས་ཀྱི་ཡོད།རྒྱ་ཡུལ་ལ་དར་བའི་ནང་པའི་བཙུན་པའི་ཆས་གོས་ཅན་ལོ་ན་ལྔ་དྲུག་ལས་མ་སོན་པའི་བྱིས་པ་རྣམ་རིག་བཀྲ་ལ།གྲུང་ཆ་དོད།སྐྱེས་གཟུགས་ཀྱང་ལེགས་པའི་དགེ་ཕྲུག་དེའི་ནམ་ལངས་ནས་སྲོད་མ་རུབ་བར་གྱི་ལས་ཀ་ནི་གཙང་འགྲམ་ལ་བསྐྱོད་དེ་ཁེར་རྐྱང་ངང་རྩེད་འཇོའི་དུས་འདའ་རྒྱུ་དེ་ཡིན།